"Ma palun vabandust, et oleme pidanud lehe mahtu vähendama ning ühtlasi pisut kärpima lehe ajakirjanduslikku mahtu," kirjutas Raudsaar.  Ta lisas, et ajalehe uudiste- ja arvamusküljed jätkavad maksimaalse võimaliku mahuga, leht hakkab aga edaspidi ilmuma 24 leheküljel. 

Postimees on kriisiajaks peatanud oma arendusplaanid ja ajakirjanike välislähetused, selle nädalaga lõppeb ka eeldatavasti kuni sügiseni rubriik "Meie Eesti" ja osa selle tegijaist suunatakse appi uudistetoimetusse ja arvamustoimetusse, lisas Raudsaar. 

"Uudistetoimetust aitavad ka meie ajakirjanikud teistest osakondadest, näiteks kultuuritoimetusest ja sporditoimetusest; samuti maakonnalehtedest," lisas ta ning kinnitas, et koroonaviiruse teemalised uudised jäävad Postimehe lugejatele tasuta avatuks.